stanford-oval/wikipedia huggingface dataset:
Markku DeFrost
Aiheesta muualla

Markku DeFrost Happoradio.net-sivulla (Arkistoitu – Internet Archive)
Happoradio
| --- | --- |
Studioalbumit::   Asemalla  Pienet ja keskisuuret elämät  Vuosipäivä  Kaunis minä  Puolimieli  Elefantti  Kauniin kääntöpiiri  Majakka 
Kokoelmat::   Jälkiä 2001–2011  Ihmisen mittainen – Tarinoita 2002–2022 
Singlet::   ”Pahoille teille”  ”Sinä”  ”Pois Kalliosta”  ”Ikävä ihollesi”  ”Kaupunki täynnä ihmisiä”  ”Tanssi”  ”Linnusta sammakoksi”  ”Hitaasti”  ”Tavikset”  ”HC-sää”  ”Suru on”  ”Unelmia ja toimistohommia”  ”Hirsipuu”  ”Che Guevara”  ”Puhu äänellä jonka kuulen”  ”Olette kauniita”  ”Ihmisenpyörä”  ”Pelastaja”  ”Ahmat tulevat”  ”Anna anteeksi”  ”Rakkaus”  ”Hiljaa niin kuin kuolleet”  ”Sinä (2011)”  ”Sinä & hän”  ”Luonasi on linnani”  ”Vakava nainen”  ”Pimeäntaite”  ”Valopallo”  ”Älä puhu huomisesta”  ”Sinun vaikka hajoat”  ”Iholla”  ”Tehdään jotain kaunista”  ”Silta”  ”Super Mario”  ”Sukellus”  ”Jos et olis siinä”  ”Ihmisen mittainen” 
Muuta::   Diskografia  Luettelo kappaleista
Marc Teicholz

Marc Teicholz on kitaristi. Hän sai vuonna 1989 ensipalkinnon Guitar Foundation of American kansainvälisessä kilpailussa ja pääsi palkintosijoille myös New York East-West Artists -kilpailussa vuonna 1991. Hän on esiintynyt kiertueillaan Yhdysvalloissa, Kanadassa, Venäjällä, Puolassa, Sveitsissä, Kaakkois-Aasiassa, Uudessa-Seelannissa ja Fidžillä. Hän on myös soittanut orkesterien kanssa Kaliforniassa, Havaijilla, Espanjassa ja Portugalissa. Hän on osallistunut The Festival of Fourin toimintaan.
Säveltäjät ovat tehneet uusia teoksia Teicholzia varten; hän esimerkiksi kantaesitti Clarice Assadin kitarakonserton O Saci-Pererê San Franciscossa. Hän on tehnyt soololevytyksiä sellaisten säveltäjien kuin Fernando Sorin ja Napoléon Costen teoksista Naxos-levymerkille. Lisäksi hänen levytyksiinsä kuuluu sopraano Laura Claycombin kanssa toteutettu Open Your Heart, jonka kappaleet ovat 1800–1900-lukujen säveltäjien tekemiä. Valssien vanhoilla instrumenteilla tehty soololevytys Valseana nimettiin Acoustic Magazinessa yhdeksi vuoden 2011 kymmenestä parhaasta CD-levystä.
Teicholz kuuluu San Franciscon konservatorion henkilökuntaan ja on opettanut musiikkifestivaaleilla Kaliforniassa sekä Vermontissa. Hän sai kandidaatin ja maisterin arvot Yalen musiikkikoulusta Lisäksi hänellä on tohtorin arvo Kalifornian yliopiston (Berkeley) lakikoulusta.
Maija Kansanen-Størseth

Maija Axelia Kansanen-Størseth (o.s. Backman; 22. elokuuta 1887 Oulu – 8. joulukuuta 1957) oli suomalainen tekstiilitaiteilija.
Henkilöhistoria

Kansanen-Størseth syntyi kirkkoherra Alfred Elisier Backmanin ja Anna Therese Markin perheeseen. Hänen ensimmäinen puolisonsa vuodesta 1917 oli viulutaiteilija Heikki Kansanen (k. 1932) ja toinen puoliso vuodesta 1934 norjalainen sellotaiteilija Rolf Størseth. Kansanen kävi Suomen Taideyhdistyksen piirustuskoulun ja Taideteollisuusyhdistyksen keskuskoulun. Hän opiskeli Italiassa ja Ranskassa ja teki opintomatkan New Yorkiin 1947–1948. Hän sommitteli kudontatöitä vuodesta 1925, hänellä oli oma taidekutomo Helsingissä ja hän piti omia näyttelyitä 1929 ja 1931 Ruotsissa, Norjassa ja Pariisissa. Viimeiset vuotensa Kansanen-Størseth vietti Leppävirralla.
Taiteellinen tuotanto

Kansanen-Størseth kutoi valtion tilauksesta Kansainliiton palatsiin verhoja ja New Yorkin maailmannäyttelyyn kuvakudoksia vuonna 1938. Hänen kudontatöitään on Eduskuntatalossa sekä Oslon ja Trondheimin taideteollisuusmuseossa. Vuodesta 1938 alkaen hän työskenteli lähinnä Oslossa. Hän sai grand prix -palkinnon Barcelonan ja Milanon näyttelyissä. Kansanen-Størseth suunnitteli myös käyttötekstiileitä, verhojen ohella muun muassa mattoja ja pöytäliinoja.
Palkinnot

Kansanen sai merkittäviä kansainvälisiä palkintoja:
Grand Prix Barcelonan maailmannäyttelyssä 1929
Grand Prix Milanon maailmannäyttelyssä 1933
Grand Prix Brysselin maailmannäyttelyssä 1935
Kunniadiplomi Pariisin maailmannäyttelyssä 1937.
Kirjallisuutta

Tenkama, Pirkko 1983: Maija Kansanen suomalaisen modernin tekstiilitaiteen uranuurtajana: Virein luomiskausi 1927–1936. Taidehistorian pro gradu, Jyväskylän yliopisto.
Aiheesta muualla

Suomalaisen kutomataiteen suurtapahtuma. Maija Kansanen näyttelyssään, Suomen Kuvalehti, 08.02.1936, nro 6, s. 20, Kansalliskirjaston digitaaliset aineistot
Mahalampi (Saarijärvi)

| Mahalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°33′45″N, 24°43′08″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarhianjoen alue (35.63)
Laskujoki:  oja Saarijärveen 
Järvinumero:  35.634.1.007
Mittaustietoja
Pinnankorkeus:  182,4 m  
Rantaviiva:  0,824 km  
Pinta-ala:  3,958 ha  
Saaria:  ei saaria 
 fiMahalampi 
Mahalampi  on Keski-Suomessa Saarijärvellä Lehtomäen kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 4,0 hehtaaria ja se on 350 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 800 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Tarhianjoen alueella (35.63), jonka Kukonjoen alueeseen (35.634) se kuuluu.
Marc Spitz

Marc Spitz (2. lokakuuta 1969 Far Rockaway, Queens, New York – 4. helmikuuta 2017) oli yhdysvaltalainen musiikkitoimittaja ja kirjailija. Hän kirjoitti esimerkiksi lehtiin Spin, The New York Times, Vanity Fair ja Rolling Stone. Spitz julkaisi myös lukuisia musiikkiaiheisia kirjoja sekä novelleja. Vuonna 2013 hän julkaisi muistelmateoksensa Poseur: A Memoir of Downtown New York City in the ’90s.
Markku Eskola

| Markku Eskola> Henkilötiedot |
| --- | --- |
Koko nimi:  Markku Eskola
Syntynyt: 23. tammikuuta 1968 (ikä 56)
Kansalaisuus:   Suomi
Koripalloilija
Pituus:  192 cm
Pelaajaura
Seurajoukkueet
1986–1989:  Tampereen Pyrintö
Markku Eskola (s. 23. tammikuuta 1968) on suomalainen kilpauransa lopettanut koripalloilija.
Eskola pelasi kymmenen B-poikien maaottelua 1,2 pisteen keskiarvolla. Hän pelasi Suomen alle 16-vuotiaiden ikäluokan vuoden 1985 EM-kilpailuissa, missä Suomi sijoittui kymmenenneksi. Miesten SM-sarjassa hän pelasi Tampereen Pyrinnössä kolmena kautena vuosina 1986–1989. Ensimmäisellä miesten pääsarjakaudellaan Eskola esiintyi vain yhdessä ottelussa. Kaudella 1987–1988 hän pelasi 12 ottelussa tehden keskimäärin 0,2 pistettä ja ottaen 0,2 levypalloa. Seuraavalla kaudella hän pelasi seitsemässä runkosarjaottelussa.
Tilastot > Runkosarja

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1986–1987 | Tampereen Pyrintö | SM-sarja | 1 | – | – | – | – | – | – | – | – | – | – | – | – |
| 1987–1988 | Tampereen Pyrintö | SM-sarja | 12 | 50,0 % | 0,0 % | – | – | 0,2 | 0,2 | – | – | 0,1 | 0,1 | 0,2 | 2 |
| 1988–1989 | Tampereen Pyrintö | SM-sarja | 7 | 0,0 % | – | 0,0 % | – | 0,1 | 0,1 | 0,4 | 0,6 | 0,1 | – | – | 0 |
| Yhteensä | Yhteensä | SM-sarja | 20 | 16,7 % | 0,0 % | 0,0 % | – | 0,2 | 0,2 | 0,2 | 0,2 | 0,1 | 0,0 | 0,1 | 2 |
O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
Matalen piirikunta

Matalen piirikunta (sinhaliksi මාතලේ දිස්ත්‍රික්කය, Mātalē distrikkaya, tamiliksi மாத்தளை மாவட்டம், Māttaḷai māvaṭṭam) on yksi Sri Lankan 25 piirikunnasta. Se kuuluu Keskiseen provinssiin. Piirikunta rajautuu pohjoisesta Anuradhapuran  ja Polonnaruwan piirikuntiin, idästä Amparan ja Badullan piirikuntiin, etelästä Kandyn piirikuntaan ja lännestä Kurunegalan piirikuntaan.
Matalikko

Ruohikoitunut matalikko merenlahdessa Skotlannissa.
Matalikko tarkoittaa vesiliikenteessä sellaista joessa, järvessä tai meressä sijaitsevaa aluetta, jonka keskisyvyys on niin pieni, että siitä on merkittävää haittaa vesiliikenteelle.
Joskus matalikolla on alueita, jotka ovat toisinaan veden pinnan yläpuolella ja toisinaan veden pinnan alapuolella, kuten Mantsin matalikolla Puruvedellä.
Sisävesien merikartoissa ns. matalan veden alueen tai sinisen veden alueen syvyys on alle 6 metriä. Merellä sinisen veden alueen syvyys on alle 10 metriä.
Tyypillisiä esimerkkejä matalikoista ovat joen mutkiin sekä suistoihin syntyneet alueet, johon virtauksen mukanaan kuljettama maa-aines (yleensä hiekka tai savi) kasautuu. Suistojen matalikoille tyypillisiä ovat myös matalikkoja halkovat virtausuomat. Suistoissa olevia pienempiä matalikkoja kutsutaan usein hiekkasärkiksi. Ne muodostuvat, kun joen kuljettamat ainekset kulkeutuvat meriveden virtausten mukana hieman merenrantaa kauemmas.
Merellä matalikot ovat yleensä muodostuneet saarien ympärille. Merellä matalikko-nimitystä käytetään sellaisesta matalan veden alueesta, joka on pinta-alaltaan huomattavan laaja tai jonka olemassaoloa ei voi muutoin päätellä. Esimerkiksi Koivusaaren matalikko sijaitsee merenlahdella, jossa on joitakin saaria ja josta avautuu Koivusaaren selkä. Tavallisista rantamatalikoista ei yleensä käytetä nimitystä matalikko. Sen sijaan rantamatalikkoja luonnehditaan usein geologisessa mielessä rantatasanteiksi.
Matalikkojen yhteydessä esiintyy usein myös karikkoja. Näistä varoitetaan varoitusmerkein.
Matalikkomerimetso

| Matalikkomerimetso |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Suliformes
Heimo::  Merimetsot Phalacrocoracidae
Suku::  Merimetsot Phalacrocorax
Laji::  neglectus
Kaksiosainen nimi
 Phalacrocorax neglectus  (Wahlberg, 1855) 

Katso myös
   Matalikkomerimetso Wikispeciesissä   Matalikkomerimetso Commonsissa 
Infobox OKNimi-testi OKIUCN-testi OK: 
Matalikkomerimetso (Phalacrocorax neglectus) on lounaisafrikkalainen merimetso. Sen esiintymisalue käsittää eteläisen Namibian ja lounaisen Etelä-Afrikan rannikot Swakopmundista Cape Agulhasiin. Populaation koko oli noin 2 800 paria vuonna 2006. Johan August Wahlberg kuvaili lajin holotyypin Etelä-Afrikan lounaisrannikon saarilta vuonna 1855.
Martandin temppeli

| Martandin temppeli |
| --- | --- |
 Temppelin päähalli
Sijainti
 Martandin temppeli
Koordinaatit:  33°44′44″N, 75°13′13″E
Valtio:   Intia
Paikkakunta:  Anantnagin piirikunta, Jammu ja Kashmir
Historia
Tyyppi:  temppeli
Ajanjakso:  700–1400-luku
Kulttuuri:  hindulaisuus
Alue:  Kashmir
Aiheesta muualla
  Martandin temppeli Commonsissa 
Infobox OKNimi-testi OK: 
Martandin temppeli on Anantnagin piirikunnassa lähellä Anantnagin kaupunkia Intian Jammun ja Kashmirin territoriossa sijaitseva vanha hindulainen temppeli. Temppeli on nykyisin raunioitunut, mutta sen osia on edelleen pystyssä.
Temppelin rakennuttaminen on joskus liitetty Kashmirin hindulaiseen kuninkaaseen Lalitadityaan, joka hallitsi 700-luvulla. Sen tuho on liitetty puolestaan 1400-luvun alussa hallinneeseen muslimihallitsija Sikandar Butshikaniin, joskin on mahdollista että se tuhoutui itse asiassa maanjäristyksessä.
Temppeli

Martandin temppeli sijaitsee Intian Jammun ja Kashmirin territorion Anantnagin piirikunnassa lähellä Anantnagin (Islamabad) kaupunkia. Temppeli on rakennettu korkealle laakiolle lähelle vuorten juurta.
Temppeli on nykyisellään pahasti raunioitunut. Sen osittain säilyneitä osia ovat päähalli sekä jotkin sitä ympäröivät rakenteet. Temppelillä on säilynyt myös kuvanveistoskoristelua, jonka aiheet liittyvät auringonjumala Suryaan, sekä Gangesin ja Jamunan henkilöitymät. Muita veistoksia ovat esimerkiksi ornameettiset spiraali-, kukka- ja arabeskiaiheet. Temppelin kuuluu piha, jolle johtaa kolme sisäänkäyntiä.
Historia

Martandin temppelin rakennusajankohta ei ole täysin selvä. Temppeli sisältää pylväköin, jonka keskiaikainen historiateos Rajatarangini mainitsee 700-luvun alussa eläneen kuningas Lalitadityan rakennuttamaksi. Lalitaditya oli lähtöisin Kashmirista, ja hänet tunnettiin valloituksistaan. Häntä on pidetty edelleen yhtenä suurimmista Kashmirin hindulaisista kuningaista. Rajataranginin tulkinta on kuitenkin kiistanalaista, ja joskus itse temppelin rakennuttajana on pidetty aikaisemmin hallinnutta kuningas Ranadityaa. Ranadityaan valtakausi ei sekään ole täysin selvä, mutta hän lienee kuollut 500-luvun puolivälillä.
Islam alkoi levitä alueelle Mahmud Ghaznilaisen valloitusretkillä 1000-luvun alussa, mutta hän epäonnistui yrityksissään vallata Kashmir. Kashmirin hindukuninkaat vastasivat islamin uhkaan eristäytymällä, mikä toisaalta heikensi valtiota. Lopulta islam levisi alueelle palkkasoturiksi värvätyn turkkilaisen Šah Mirin eli hallitsijanimeltään Šams al-Dinin tehtyä vallankaappauksen. Syntyi Kashmirin sulttaanikunta. Šah Mirin perustamaan dynastiaan kuului vuosina 1389–1413 hallinnut Sikandar Butshikan. Sikandarin valtakausi tunnettiin hindujen vainoista, ja hänen sanotaan myös tuhonneen Martandin temppelin räjäyttämällä. On kuitenkin mahdollista, että temppeli tuhoutui pikemminkin maanjäristyksessä.
Temppelin raunioista on nykyisin vastuussa Intian kulttuuriministeriön alainen Archaeological Survey of India eli ASI. Välillä riitoja ovat herättäneet esimerkiksi ilman ASI:n lupaa temppelillä järjestetyt hindulaiset rukoustilaisuudet.
Päähalli
Pihaa
Valokuvassa vuoden 1870 paikkeilta.
Maroon 5:n videografia

Yhtyeen keulakuva Adam Levine.
Tämä on yhdysvaltalaisen pop rock -yhtye Maroon 5:n videografia.
Musiikkivideot

| Vuosi | Video | Ohjaaja |
| --- | --- | --- |
| 1997 | ”Soap Disco” (nimellä Kara’s Flowers) | Mark Kohr |
| 2002 | ”Harder to Breathe” | Marc Webb |
| 2004 | ”This Love” | Sophie Muller |
| 2004 | ”She Will Be Loved” (Versio 1) | – |
| 2004 | ”She Will Be Loved” (Versio 2) | Sophie Muller |
| 2004 | ”Sunday Morning” | Andy Delaney Monty Whitebloom |
| 2005 | ”Must Get Out” (Live) | Russell Thomas |
| 2007 | ”Makes Me Wonder” | John Hillcoat |
| 2007 | ”Wake Up Call” | Jonas Åkerlund |
| 2007 | ”Won’t Go Home Without You” | Sophie Muller |
| 2008 | ”If I Never See Your Face Again” (feat. Rihanna) | Anthony Mandler |
| 2008 | ”Goodnight Goodnight” | Marc Webb |
| 2009 | ”Story” (Animoitu) | Bob Carmichael |
| 2010 | ”Misery” | Joseph Kahn |
| 2010 | ”Kutiman Remixes Maroon 5” | Kutiman |
| 2010 | ”Give a Little More” | Paul Hunter |
| 2010 | ”Hands All Over” (Animoitu) | Don Tyler |
| 2011 | ”Never Gonna Leave This Bed” | Tim Nackashi |
| 2011 | ”Is Anybody Out There” (feat. PJ Morton) | – |
| 2011 | ”Runaway” | Mickey Smith |
| 2011 | ”Out of Goodbyes” (feat. Lady Antebellum) | Travis Schneider |
| 2011 | ”Moves Like Jagger” (feat. Christina Aguilera) | Jonas Åkerlund |
| 2012 | ”Payphone” (feat. Wiz Khalifa) | Samuel Bayer |
| 2012 | ”One More Night” | Peter Berg |
| 2012 | ”Daylight” | Jonas Åkerlund |
| 2013 | ”Love Somebody” | Rich Lee |
| 2014 | ”Maps” | Peter Berg |
| 2014 | ”Animals” | Samuel Bayer |
| 2014 | ”Maps” (Rumba Whoa Remix, feat. J Balvin) | – |
| 2015 | ”Sugar” | David Dobkin |
| 2015 | ”This Summer” | Travis Schneider Adam Levine |
| 2015 | ”This Summer” (Circuit Jerks Remix) | Kidmograph |
| 2016 | ”Don’t Wanna Know” | David Dobkin |
| 2017 | ”Cold” (feat. Future) | Rich Lee |
| 2017 | ”What Lovers Do” (feat. SZA) | Joseph Kahn |
| 2018 | ”Wait” | Dave Meyers |
| 2018 | ”Girls Like You” (feat. Cardi B) | David Dobkin |
| 2018 | ”Three Little Birds” (Bob Marley -cover) | Joseph Kahn |
| 2019 | ”Memories” | David Dobkin |
| 2020 | ”Nobody’s Love” | David Dobkin |
| 2021 | ”Beautiful Mistakes” (feat. Megan Thee Stallion) | Sophie Muller |
| 2021 | ”Lost” | Sophie Muller |
Lyriikkavideot

| Vuosi | Video | Ohjaaja |
| --- | --- | --- |
| 2011 | ”Moves Like Jagger” (feat. Christina Aguilera) | – |
| 2012 | ”Payphone” (feat. Wiz Khalifa) | – |
| 2012 | ”One More Night” | – |
| 2014 | ”Maps” | – |
| 2014 | ”Animals” | – |
| 2015 | ”This Summer” | – |
| 2017 | ”What Lovers Do” (feat. SZA) | – |
| 2017 | ”Help Me Out” (feat. Julia Michaels) | – |
| 2018 | ”Wait” | Sam Farrar |
| 2019 | ”Girls Like You” | – |
| 2019 | ”Memories” | Andrew S. Cohen Ryan Kieffer |
| 2019 | ”Memories” (Dillon Francis Remix) | – |
| 2020 | ”Nobody’s Love” | – |
| 2021 | ”Beautiful Mistakes” | Anya Salmen & Justin Moon |
Marindin kieli

| Marind> Tiedot |
| --- | --- |
Alue:   Indonesia
Puhujia:  11 000
Sija:  ei 100 suurimman joukossa
Kielitieteellinen luokitus
Kielikunta:  Animkielet
Kieliryhmä:  Marindkielet
ISO 639-3:  mrz
 Ohje 
Marind on marindkieliin kuuluva uhanalainen kieli, jota puhutaan Papuan provinssin eteläosissa. Sen lähimpiä sukulaiskieliä ovat yaqay ja zimakani.. Kielellä on noin 11 000 puhujaa.
Fonologia > Konsonantit

|  |  | Labiaali | Alveolaari | Palataali | Velaari | Glottaali |
| --- | --- | --- | --- | --- | --- | --- |
| Klusiili | norm. | p | b | t | d |  | k | g |  |
| Klusiili | prenasaalinen | mb | nd |  | ŋg |  |
| Nasaali | Nasaali | m | n |  | ŋ |  |
| Frikatiivi | Frikatiivi |  | s |  | ɣ | h |
| Lateraali | Lateraali |  | l |  |  |  |
| Approksimantti | norm. |  |  | j | w |  |
| Approksimantti | preaspiroitunut |  |  | hj | hw |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Avoin |  | a |  |
Lähde:
Sanasto

Persoonapronominit marindiksi:
|  | Yksikkö | Monikko |
| --- | --- | --- |
| I pers. | nok | nok ke |
| II pers. | oɣ | eoɣ |
| III pers. | anep (m.) anup (f.) | anip |
Mastodonsaurus

| Mastodonsaurus |
| --- | --- |

 Keskitriaskausi  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Tetrapoda
Lahko::  †Panssarisammakot Temnospondyli
Alalahko::  †Stereospondyli
Kladi::  †Capitosauria
Yläheimo::  †Mastodonsauroidea
Heimo::  †Mastodonsauridae
Suku::  †Mastodonsaurus  Jaeger, 1828
Lajit
 †M. cappelensis Wepfer, 1923  †M. giganteus Jaeger, 1828  †M. robustus Quenstadt, 1850  †M. torvus Konzhukova, 1955 
Katso myös
   Mastodonsaurus Wikispeciesissä   Mastodonsaurus Commonsissa 
Infobox OKNimi-testi OK: 
Mastodonsaurus on jättimäinen sukupuuttoon kuolleiden panssarisammakoiden suku, joka eli triaskauden keskivaiheilla noin 230 miljoonaa vuotta sitten Euroopassa ja Afrikassa. Mastodonsaurus kasvoi jopa neljä metriä pitkäksi. Sillä oli lyhyt ruumis ja häntä, sekä massiivinen litteä kallo. Täysikasvuisen yksilön kallon pituus saattoi olla 1,5 metriä. Sen leuat olivat täynnä pieniä, teräviä hampaita, ja pari torahammasta työntyi ylös sen alaleuasta ja yläleuan aukkojen läpi.
Mastodonsaurus söi ainoastaan kalaa, jota se saalisti järvissä, lammissa ja soilla joissa se eli.
Galleria

Mastodonsaurus giganteuksen luuranko
Piirros Mastodonsauruksesta ja Rhynchosauria-matelijasta, 1894
Mastodonsaurus torvus
Marc Staal

| Marc Staal |
| --- | --- |
 Staal vuonna 2021
Henkilötiedot
Syntynyt: 13. tammikuuta 1987 (ikä 37) Thunder Bay, Ontario, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  193 cm
Paino:  93 kg
Pelaajaura
Pääsarjaura:  2005–2024
Aik. seurat:  Sudbury Wolves (OHL New York Rangers (NHL) Detroit Red Wings (NHL) Florida Panthers (NHL) Philadelphia Flyers (NHL)
NHL-varaus:  12. varaus, 2005 New York Rangers
Marc Staal (s. 13. tammikuuta 1987 Thunder Bay, Ontario) on kanadalainen uransa lopettanut jääkiekkoilija. Hän pelasi puolustajan paikalla.
New York Rangers varasi Staalin vuoden 2005 varaustilaisuudessa 12. pelaajana. Ennen NHL-uraansa Staal pelasi OHL-junioriliigan Sudbury Wolves -joukkueessa. Hän pelasi ensimmäisen ottelunsa Rangersissa 4. lokakuuta 2007. Ensimmäisen NHL-pisteensä hän teki 1. marraskuuta 2007, kun Chris Drury ohjasi hänen vetonsa Washington Capitalsin maaliin. Staal teki ensimmäisen NHL-maalinsa 14. marraskuuta 2007 New Jersey Devilsin Martin Brodeurin selän taakse Brendan Shanahanin ja Scott Gomezin syötöstä.
Tammikuussa 2015 Staal sai kuuden vuoden mittaisen jatkosopimuksen Rangersin kanssa. Heinäkuussa 2021 Staal solmi vuoden ja arvoltaan 2 miljoonan dollarin sopimuksen.
Heinäkuussa 2023 Staal teki vapaana agenttina Philadelphia Flyersin kanssa yhden vuoden ja 1,1 miljoonan dollarin arvoisen sopimuksen.
Syyskuussa 2024 Staal lopetti pelaajauransa ja liittyi Rangersin pelaajakehitysassintentiksi.
Yksityiselämä

Staal on sukutaustaltaan hollantilainen. Staalin veljet ovat myös jääkiekkoilijoita. Eric Staal pelaa Montreal Canadiensissa, Jordan Staal pelaa Carolina Hurricanesissa, ja pikkuveli Jared Staalin varasi Phoenix Coyotes vuoden 2008 varaustilaisuudessa.
Nebraska

Nebraska ([nebraska], amerikkalaisittain [nə'bræskə]) on Yhdysvaltojen osavaltio Keskilännessä. Sen asukasluku vuonna 2014 oli 1 881 503. Nebraskan pääkaupunki on Lincoln ja suurin kaupunki Omaha, jossa asukkaita on 434 353 (2014).
Maantiede

Nebraska on saanut nimensä intiaanikielestä Platte River -joelta, joka virtaa osavaltion halki. Osavaltiota pidettiin ennen aavikkona, mutta nyt se on yksi johtavista maataloustuottajista. Preeria on muutettu pelloiksi ja osavaltio tunnetaankin maissista ja pihveistä.
Nebraskan naapurit ovat Etelä-Dakota pohjoisessa, Iowa ja Missouri idässä Missouri-joen takana, Kansas etelässä, Colorado lounaassa ja Wyoming lännessä.  Osavaltiossa on 93 piirikuntaa.
Maantieteellisesti Nebraska sijaitsee suurilla tasangoilla viljavyöhykkeen (Grain Belt) länsiosissa. Osavaltion itäosaa voi pitää keskiläntenä, mutta länsi ja keskiosat ovat "Länttä". Nebraskan osavaltion mottona onkin "Where the West begins", "Missä länsi alkaa". Vanha legenda kertoo lännen alkavan Lincolnin kaupungissa tarkalleen 13. ja O'Street -katujen risteyksestä. Paikka on merkitty katuun tiilillä.
Nebraska on osa Tornado Alleyksi kutsuttua aluetta. Siellä havaitaan vuosittain keskimäärin 57 tornadoa.
Vuoden kuumin kuukausi on heinäkuu, jolloin keskimääräinen ylin lämpötila Lincolnissa on 31,7 astetta. Keskimääräinen alin on pakkasen puolella marraskuusta maaliskuuhun, kylmimmillään tammikuussa noin -10 astetta.
Historia

Kansas-Nebraska –lailla, joka tuli voimaan 30. toukokuuta 1854, perustettiin Nebraskan ja Kansasin osavaltiot. Nebraskan pääkaupunki oli aluksi Omaha, joka on edelleen osavaltion suurin kaupunki yli 430 000 asukkaallaan.
Ensimmäinen suuri aalto asuttajia saapui osavaltioon 1860-luvulla saadakseen liittovaltion myöntämää ilmaista maata. He rakensivat talonsa turpeesta, koska preerialla ei juuri kasvanut puita.
Nebraskasta tuli Yhdysvaltain 37. osavaltio vuonna 1876, pian sisällissodan jälkeen. Uudeksi pääkaupungiksi tuli Omahan jälkeen Lancaster, joka myöhemmin nimettiin uudelleen Lincolniksi salamurhatun presidentti Abraham Lincolnin mukaan.
Hallinto

Nebraskan lainsäädäntövaltaa käyttää osavaltion yksikamarinen lainsäädäntöelin, jossa on 49 jäsentä. Nebraska on ainoa Yhdysvaltain osavaltio jonka osavaltion parlamentti on yksikamarillinen.
Ylintä toimeenpanovaltaa käyttää kuvernööri.
Osavaltio on jaettu 93 piirikuntaan.
Talous

Nebraskan bruttokansantuote vuonna 2010 oli 90 miljardia dollaria. Se oli Yhdysvaltojen osavaltioista 37. tilalla.
Nebraskan pienestä väkiluvusta huolimatta sen maataloustuotanto on Yhdysvaltojen neljänneksi suurin (Kalifornian, Texasin ja Iowan jälkeen). Tärkeimmät maataloustuotteet ovat nautakarja, maissi, soijapavut, sianliha ja vehnä.